Апаратите за подаване на вода в 19л. бутилки разговорно биват наричани Диспенсъри. В превод от английски език, думата Диспенсър (Dispenser) означава “дозатор / разпределител”. Апаратите за подаване на вода на жаргон се наричат също Кулери (Cooler), което в превод означава “охладител”. Основното предимство на нашите апарати за подаване на вода от 19л. бутилки е ХИГИЕНАТА. Моделите, с които разполагаме и сме поместили в каталога си са предварително обследвани от нашия екип сервизни специалисти  и отговарят на „NoInflux” система против проникване на външни частици и влияние на околната среда за най-високо ниво на защита и хигиена.  Някои от моделите разполагат с допълнителни прахоуловители, които прецизират процеса по хигиенизиране. В зависимост от функционалностите си, апаратите се различават основно в начина, по който охлаждат водата, като се делят на такива с компресорно и електронно охлаждане. Подгряването на водата при всички модели е от един и същи тип – посредством хигиенен резервоар с електрически нагревател. Разновидностите позволяват апаратите да бъдат настолни и самостоящи. Моделите предлагат и разнообразни възможности за активиране подаването на вода – някои са снабдени с механични кранчета push&pull, други с механични или сензорни бутони. Класическите апарати за подаване на вода са основно в бял цвят, но по-модерните решения предлагат и апарати в сив и сребрист цвят, както и иноксови външни елементи и корпус. Крайната цел на апаратите за подаване на вода от 19л. бутилки е да осигурят на ползвателя възможността да консумира здравословната бутилирана вода удобно.